**Vremelnic vis**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vremelnic vis

Tu asta vrei, să rupi scântei din soartă

Bagajul tău...un gand ce stă să-ngheţe...

Din lampionul alb cu visele în toartă

Rămâne aer stins și-o cupă cu tristeţe.

Presimt ce faci...dispari din respiraţii

Din aerul tăiat îmi lași o jumătate,

Încerc să mă adun să nu mă pierd în fracţii,

Să nu m-alunge ulii din cuib de entitate.

Citești postfaţa...mă vrei căzut din file,

Un substantiv comun dintr-o erată arsă,

Și-un epitaf retoric cu amăgiri subtile

Ce-anunţă distribuţii cu noi jucând o farsă.

Din vorbe...epiloguri, simt luciu de tăcere

Cum mă aruncă-n vină deși abandonat,

Nimic nu zic nici eu, și-n goluri de cădere

În lupanar de friguri mă simt încopciat.

Privești...în cerc, lumini ce-nfruntă pete

Prin draperii trucate și stoarse de credinţă

Să plec și eu în cântec de amuţit regrete...

Și-n alt destin de Euri să îmi salvez fiinţă.

O ploaie...seacă, nu ai ce să mai picuri...

Am încercat s-adun și să trăiesc rescrise

Matriţe de-amintiri, povești și mici nimicuri,

Dar aruncăm cu vid din tabere proscrise.

Vremelnic vis...l-am măcinat în zbaturi

Ce-n roiuri de înecuri ne preamăreau exiluri,

Din toată izbucnirea mă leagănă oftaturi

Și făr’ de rugă cruci, ca păsări fără triluri...

Un expozeu...vivant...cu foșnetul plecării

O harţă între pași să ţeasă depărtări,

Hai du-te și mă uită în arșiţa-ngheţării,

Și-o să te uit și eu cu leacul de iertări.

Marian Puscasiu

Iunie 2015